Atentat terorist în Viena. Ce se știe până în acest moment? Cronologia tragicului eveniment.
La ora 08.00 ora Vienei s-a dat alerta unui atac la o sinagogă din centrul orașului. S-au auzit mai multe împușcături. Au fost mai mulți suspecți înarmați, cel puțin 7 din primele informații care nu au fost confirmate încă. Se pare că n-au avut loc împușcături doar în fața sinagogii. S-a tras și în ferestrele restaurantului Bettelalm. Acolo oamenii s-au panicat și s-au dus să se ascundă în pivniță. La 08.50 teroriștii atacaseră deja în 4 locații diferite. 2 restaurante, sinagoga și centrul comunitar evreiesc. La 08.53 polițiștii deja au pornit în urma atacatorilor. La 09.25 Unul din teroriști a fost reținut, însă împușcăturile au continuat. La 10.35 Presa locală anunța că sunt cel puțin 7 victime. La 11.05 Ministrul de Interne Karl Nehammer a declarat pentru presa locală că este vorba despre un "atac terorist cu victime multiple". La 11.15 Este anunțată o luare de ostatici la un restaurant japonez și focuri de armă în apropierea hotelului Hilton. La 00.10 În timp ce presa anunță cel puțin 7 victime și mai mulți răniți, autoritățile vorbesc de 1 victimă și 15 răniți. La 01.15 Poliția cehă a anunțat că a început controale aleatorii la granița țării cu Austria după atacul de luni.
O operațiune de amploare a poliției este în desfășurare în Viena după ce mai multe persoane înarmate au deschis focul asupra oamenilor în centrul orașului. Cel puțin o persoană a murit și alte 15 au fost rănite. Un atacator a fost ucis de poliție. Atacurile au avut loc în 6 locații diferite. Un polițist a murit, un suspect a fost împușcat și omorât de polițiști. 15 răniți sunt la spital, 5 sunt în stare gravă. Totul se întâmplă în ultima seară în care oamenii puteau să iasă la terase înainte de lockdown.